פאבל שולץ

פאבל שולץ (בצ'כית: Pavel Šulc; נולד ב-29 בדצמבר 2000) הוא כדורגלן צ'כי המשחק בעמדת הקשר ההתקפי בליון מהליג 1 ונבחרת צ'כיה.

 קריירת מועדונים 
 קריירה מוקדמת והשאלות 
שולץ גדל במחלקת הנוער של ויקטוריה פלזן החל מגיל 11, ובעונת 2018/2019 החליטה ויקטוריה פלזן להשאיל אותו לקבוצה בוגרת כדי שייתפתח. בינואר 2019 הושאל שולץ לויסוצ'ינה ייהלבה מליגת המשנה הצ'כית, שם שיחק ב-16 משחקי ליגה וכבש 3 שערים.

ב-3 ביולי 2019 הוא הושאל לאופבה מליגת העל הצ'כית. ב-14 ביולי ערך שולץ את הופעת הבכורה שלו בליגת העל הצ'כית בניצחון של אופבה 1–0 על דינמו צ'סקה בודייוביצה ובמהלך ששת החודשים בהם היה מושאל לאופבה הוא שותף ב-15 משחקי ליגה ובשני משחקים בגביע הצ'כי מבלי לכבוש שער.

ב-26 בינואר 2020, הוא הושאל לדינמו צ'סקה בודייוביצה מליגת העל הצ'כית. הוא ערך את הבכורה שלו בקבוצה ב-14 בפברואר בניצחון 3–0 על מלאדה בולסלאב. ב-10 ביוני כבש שולץ את שערי הבכורה שלו במועדון ובליגת העל הצ'כית כשהבקיע צמד בניצחון של דינמו 3–1 על טפליצה. ואת חצי העונה שנותרה מעונת 2019/2020 הוא סיים עם שני שערים ב-11 הופעות בליגה. הוא פתח עם הקבוצה גם את עונת 2020/2021 וכבש שער אחד ב-4 משחקים לפני ששב לוויקטוריה פלזן בינואר.

 ויקטוריה פלזן 
שולץ גדל כאמור במחלקת הנוער של ויקטוריה פלזן ורשמית היה שחקן של הקבוצה בכל שנותיו החל משנת 2011, אך את הבכורה שלו בקבוצה הבוגרת ערך רק ב-17 בינואר 2021 בתיקו 0–0 נגד פריברם. את שער הבכורה שלו בפלזן כבש שולץ ב-14 בפברואר 2021, בתיקו 2–2 עם מלאדה בולסלאב. ואת עונת הבכורה שלו סיים עם שער אחד ב-25 הופעות בכל המסגרות. את עונת 2021/2022 סיים שולץ עם 3 שערים ב-35 הופעות בכל המסגרות, וזכה עם ויקטוריה פלזן באליפות.

 השאלה ליבלונץ 
ביוני 2022, הושאל שולץ ליבלונץ גם היא מליגת העל הצ'כית לעונה אחת. במדי יבלונץ שותף שולץ ב-34 משחקים וכבש 5 שערים בכל המסגרות ובסיום העונה שב לוויקטוריה פלזן.

 חזרה לוויקטוריה פלזן ופריצה 
שולץ שב לוויקטוריה פלזן לקראת עונת 2023/2024 שהייתה עונת הפריצה שלו, הוא פתח את העונה עם שלושער מול קבוצתו לשעבר דינמו צ'סקה בודייוביצה, סיים כמלך שערי הקבוצה בליגה עם 18 שערים, וסייע לקבוצה להגיע עד רבע גמר הקונפרנס ליג שם הודחה על ידי פיורנטינה. ובסך הכל סיים את העונה עם 22 שערים ב-49 הופעות בכל המסגרות. גם בעונת 2024/2025 סיים שולץ כמלך שערי הקבוצה בליגה, כשהבקיע 15 שערים להם הוסיף עוד 4 שערים בליגה האירופית, שם הודחה פלזן בשמינית הגמר על ידי לאציו. ואת העונה סיים עם 20 שערים ב-54 הופעות בכל המסגרות. ביולי 2025, זכה שולץ בפרס כדור הזהב הצ'כי  לשנת 2025. לאחר שתי העונות המוצלחות של שולץ בפלזן הוא החל לעורר עניין אצל מועדונים מרחבי היבשת, שולץ פתח את עונת 2025/2026 בוויקטוריה פלזן אך לשני מחזורים בלבד.

 אולימפיק ליון 
ב-4 באוגוסט 2025, חתם שולץ על חוזה לארבע שנים באולימפיק ליון מהליג 1. ב-16 באוגוסט ערך שולץ את הופעת הבכורה שלו במדי ליון בניצחון 1–0 על לאנס במסגרת מחזור הפתיחה של עונת 2025/2026 בליג 1. ב-31 באוגוסט כבש שולץ שער בכורה במדי ליון, כשהבקיע את שער הניצחון בדקה ה-87 בניצחון 1–0 על מרסיי בליגה.

 קריירה בינלאומית 
שולץ שיחק בנבחרות הצעירות של צ'כיה מגיל 18 ועד גיל 21. ב-22 במרץ 2024, ערך שולץ את הופעת הבכורה שלו בנבחרת הבוגרת בניצחון 2–1 של צ'כיה על נורווגיה במסגרת משחק ידידות. שולץ נכלל בסגל נבחרת צ'כיה ליורו 2024, והוא שותף במשחק אחד בטורניר, בהפסד של צ'כיה 1–2 לפורטוגל בשלב הבתים.

ב-10 בספטמבר 2024, כבש שולץ שער בכורה בנבחרת הבוגרת, כשהבקיע צמד בניצחון 3–2 על אוקראינה בליגת האומות.

 סטטיסטיקות קריירה 
 מועדונים 
מעודכן ל-22 בפברואר 2026
מועדוןעונהליגהגביעאירופהסה"כליגההופעותשעריםהופעותשעריםהופעותשעריםהופעותשעריםויסוצ'ינה ייהלבה2018/2019ליגת המשנה הצ'כית16300—163סה"כ1630000163אופבה2019/2020ליגת העל הצ'כית15020—170סה"כ1502000170דינמו צ'סקה בודייוביצה2019/2020ליגת העל הצ'כית112——1122020/20214100—41סה"כ15300—153פ.ק. יבלונץ2022/2023ליגת העל הצ'כית32520—345סה"כ32520—345ויקטוריה פלזן2020/2021ליגת העל הצ'כית20150—2512021/202227121613532023/202431185213249222024/202535153116454202025/202621002041סה"כ1153615437716747ליון2025/2026ליג 1211022713013סה"כ211022713013סה"כ קריירה2145522644827970

 בינלאומי 
מעודכן ל-12 באוקטובר 2025
נבחרתשנההופעותשעריםצ'כיה2024103202581סה"כ184
 תארים 
 קבוצתיים 
ויקטוריה פלזן
 ליגת העל הצ'כית: 2021/2022

 אישיים 
 כדור הזהב הצ'כי: 2025

 קישורים חיצוניים 

 הערות שוליים 

קטגוריה:כדורגלנים צ'כים
קטגוריה:כדורגלני ויקטוריה פלזן
קטגוריה:כדורגלני אופבה
קטגוריה:כדורגלני דינמו צ'סקה בודייוביצה
קטגוריה:כדורגלני פ.ק. יבלונץ
קטגוריה:כדורגלני אולימפיק ליון
קטגוריה:כדורגלני נבחרת צ'כיה
קטגוריה:כדורגלני יורו 2024
קטגוריה:דפים עם תרגומים שלא נסקרו
קטגוריה:צ'כים שנולדו ב-2000